Lektion 24 Text

**Der Tod eines genialen Gelehrten**

Archimedes arte mathematica illustris erat. Instrumenta singularia utiliaque excogitabat1 et efficiebat, velut machinas belli. Ita Syracusanos adiuvit, dum milites Romani urbem obsident. Eius machinis Romani adeo perturbati sunt, ut etiam rebus parvis terrerentur. Ubi enim nonnullos funes2 de moenibus pendere viderunt, clamaverunt: „Syracusani machinam novam excogitaverunt, ut nos funderent!“

Romani tamen de victoria non desperaverunt. Undique copiis coactis moenia ascenderunt et urbem tandem expugnaverunt.

Eo tempore Marcellus militibus Romanis praeerat. Postquam urbs capta est, eis imperavit, ut convenirent. Ab omnibus militibus postulavit, ne cives caederent. Nonnullis mandavit, ut Archimedem quaererent.

Unus e militibus Archimedem formas geometricas in pulverem3 scribentem invenit. Qui in eis formis tam occupatus erat, ut clamorem hostium non audiret. Miles accessit, ut eum ad Marcellum duceret. Ab Archimedenon animadverus ei imperavit, ut surgeret. Archimedes autem „Noli turbare“, inquit, „circulos4 meos!“ Quibus verbis miles tanta ira affectus est, ut eum gladio caederet.

Postea Syracusani viro praeclaro monumentum exstruxerunt5. Id formis geometricis atque carmine ornaverunt, ne posteri memoriam eius deponerent.

(nach: Plutarch, Parallelbiographien)

1excogitare, excogito: erfinden

2funis, funis *m*: Seil, Strick

3pulvis, pulveris *m*: Staub

4circulus, circuli *m*: Kreis

5exstruere, exstruo, exstruxi, exstructum: errichten